Publication: Magyar Közlöny
Issue: MK-1998-19 (Year: 1998, Number: 19)
Era: 1990-2004
Section: A „… vtsz. alszám HR Alszámos Magyarázata” kifejezés a Vámtarifa Magyarázatról szóló, többször módosított 23/1990. (XII. 3.) PM rendeletnek
Paragraph Index: 518

2. az eredeti negatívról készült köztes pozitív film; a fekete-fehér eljárásnál „másoló pozitív”, „barna pozitív”, „mesternyomat” stb. néven, míg a színes eljárásnál „köztes pozitív” vagy „másoló pozitív” néven ismerik. Enyhén lilára vagy barnára színezett vagy színtelen alapanyagra készül. Ezt a filmet rendesen nem vetítésre szánják, hanem az eredeti negatív sokszorosítására. Kétségtelen viszont, hogy megtekintésre is használható vágási és utószinkron műveletek során. Ugyancsak köztes pozitívnak osztályozandók a színszűrőkkel (kék, zöld és vörös) az eredeti színes negatívról készített fekete-fehér színbontások, amelyeket arra használnak, hogy hasonló szűrők segítségével pozitív nyomat készítéséhez köztes színes negatívokat állítsanak elő;

Source: https://magyarkozlony.hu/hivatalos-lapok/95b49585134094b0814f96b1403b888e98ef29e2/dokumentumok/a09255bacf2fcec21f186198cb87d852d73718de/letoltes